Spørgsmål: Hejsa Jeg kunne godt tænke mig at høre hvordan klubmesterskab foregår i jeres klub...? Primært klubber som afholder klubmesterskab over en dag/en weekend (vi er en ret lille klub, så vi kan ikke gøre det med at optjene point i løbet af x antal af klubbens stævner)... Hvad er reglerne, hvad klasser går det i?? Vi er en lille klub som har ryttere fra LD til LA dressur og LX til LA spring... Så der skal være noget for alle (derfor jeg måske tænker niveau klasse??) Hilsen Sandie
Svar: Vi har tidligere haft et mesterskab, hvor man optjente point ved hver "runde", og så var der dobbelt op på pointene i finalen. Et år betød det, at ryttere som blev placeret i finalen, endte med at vinde, selvom de havde ligget sidst i de indledende runder, og samtidig blev ryttere placeret i de indledende runder, ikke vindere i den samlede stilling. Og det var jo rigtig træls for dem som havde klaret sig jævnt godt, for så kunne man ligeså godt have nøjedes med at ride finalen. Så nu kører vi i stedet efter procenter, hvor vi har tre runder, og det så er de to bedste procenter som tæller. Det tilgodeser, at man kan have en dårlig dag, eller at man kan møde en dommer, som "bare ikke kan lide hesten". Det betyder også, at man ikke behøver at deltage i alle runder. Jeg vandt på min hest sidste år, selvom den havde stået stille hele foråret pga. sygdom. Ikke fordi jeg havde deltaget mest, men fordi jeg klarede mig bedst til det sidste stævne. Det kan selvfølgelig også være træls, men det åbner op for, at man ikke skal være der hver gang. 2. pladsen blev i øvrigt også besat af en, som havde syg hest i foråret. Tag et kig på vores regler her: